CELEX: 32019D0969
Language: sk
Date: 2019-02-22 00:00:00
Title: Delegované rozhodnutie Komisie (EÚ) 2019/969 z 22. februára 2019 o nástroji, prostredníctvom ktorého môžu žiadatelia vyjadriť alebo odvolať súhlas s dodatočným obdobím uchovávania svojho súboru žiadosti podľa článku 54 ods. 2 nariadenia Európskeho parlamentu a Rady (EÚ) 2018/1240 (Text s významom pre EHP)

13.6.2019   
               
               
                  SK
               
               
                  Úradný vestník Európskej únie
               
               
                  L 156/10
               
            
         DELEGOVANÉ ROZHODNUTIE KOMISIE (EÚ) 2019/969
         z 22. februára 2019
         o nástroji, prostredníctvom ktorého môžu žiadatelia vyjadriť alebo odvolať súhlas s dodatočným obdobím uchovávania svojho súboru žiadosti podľa článku 54 ods. 2 nariadenia Európskeho parlamentu a Rady (EÚ) 2018/1240
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (1), a najmä na jeho článok 54 ods. 2 piaty pododsek,
         keďže:
         
                     (1)
                  
                  
                     Nariadením (EÚ) 2018/1240 sa zriadil Európsky systém pre cestovné informácie a povolenia (ETIAS) ako systém pre štátnych príslušníkov tretích krajín oslobodených od povinnosti mať pri prekračovaní vonkajších hraníc víza. Stanovili sa ním podmienky a postupy na udelenie alebo zamietnutie cestovného povolenia.
                  
               
                     (2)
                  
                  
                     Každý súbor žiadosti sa má vymazať po uplynutí doby platnosti cestovného povolenia. S cieľom uľahčiť podanie novej žiadosti po uplynutí uvedenej doby platnosti môžu žiadatelia udeliť súhlas s tým, aby sa obdobie uchovávania súboru žiadosti predĺžilo o tri roky. Týmto rozhodnutím by sa mali stanoviť podmienky, za ktorých môžu žiadatelia prostredníctvom osobitného nástroja vyjadriť a odvolať svoj súhlas.
                  
               
                     (3)
                  
                  
                     Nástroj na vyjadrenie súhlasu by mal byť prístupný prostredníctvom verejného webového sídla vytvoreného na tento účel, aplikácie pre mobilné zariadenia a zabezpečeného odkazu po tom, ako je povolenie ETIAS udelené.
                  
               
                     (4)
                  
                  
                     Nástroj na vyjadrenie súhlasu by mal umožňovať potvrdenie totožnosti žiadateľa. Treba preto stanoviť požiadavky na autentifikáciu pre prístup k nástroju na vyjadrenie súhlasu a zaistiť bezpečný prístup, okrem iného aj prostredníctvom poskytnutia jedinečného kódu každému žiadateľovi. Nástroj na vyjadrenie súhlasu by mal tiež žiadateľom pred vyjadrením alebo odvolaním súhlasu poskytnúť možnosť nahliadnutia do uchovávaných údajov a stanoviť, ako by mal byť súhlas poskytnutý alebo odvolaný.
                  
               
                     (5)
                  
                  
                     Mali by sa určiť komunikačné kanály nástroja na vyjadrenie súhlasu s centrálnym systémom ETIAS. Okrem toho by sa mal stanoviť formát správ, normy a protokoly, ako aj bezpečnostné požiadavky.
                  
               
                     (6)
                  
                  
                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nepodieľalo na prijímaní nariadenia Európskeho parlamentu a Rady (EÚ) 2017/2226 (2), nie je ním viazané ani nepodlieha jeho uplatňovaniu. Avšak vzhľadom na to, že nariadenie (EÚ) 2018/1240 je založené na schengenskom acquis, Dánsko v súlade s článkom 4 uvedeného protokolu oznámilo 21. decembra 2018 svoje rozhodnutie transponovať nariadenie (EÚ) 2018/1240 do svojho vnútroštátneho práva.
                  
               
                     (7)
                  
                  
                     Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (3); Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.
                  
               
                     (8)
                  
                  
                     Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (4); Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.
                  
               
                     (9)
                  
                  
                     Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis (5), ktoré patria do oblasti uvedenej v článku 1 bode A rozhodnutia Rady 1999/437/ES (6).
                  
               
                     (10)
                  
                  
                     Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (7), ktoré patria do oblasti uvedenej v článku 1 bode A rozhodnutia 1999/437/ES v spojení s článkom 3 rozhodnutia Rady 2008/146/ES (8).
                  
               
                     (11)
                  
                  
                     Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (9), ktoré patria do oblasti uvedenej v článku 1 bode A rozhodnutia 1999/437/ES v spojení s článkom 3 rozhodnutia Rady 2011/350/EÚ (10).
                  
               
                     (12)
                  
                  
                     Európsky dozorný úradník pre ochranu údajov bol konzultovaný 28. januára 2019 a stanovisko vydal 8. februára 2019,
                  
               PRIJALA TOTO ROZHODNUTIE:
         
            Článok 1
            Prístup k nástroju na vyjadrenie súhlasu
            Nástroj na vyjadrenie súhlasu je prístupný prostredníctvom:
            
                        a)
                     
                     
                        verejného webového sídla vytvoreného na tento účel uvedeného v článku 16 nariadenia (EÚ) 2018/1240;
                     
                  
                        b)
                     
                     
                        aplikácie pre mobilné zariadenia uvedenej v článku 16 nariadenia (EÚ) 2018/1240;
                     
                  
                        c)
                     
                     
                        odkazu poskytnutého prostredníctvom e-mailovej služby ETIAS uvedenej v článku 6 ods. 2 písm. f) nariadenia (EÚ) 2018/1240.
                     
                  
         
            Článok 2
            Dvojstupňová autentifikácia vyžadovaná na prístup k nástroju na vyjadrenie súhlasu
            
               1.   Na pripojenie k nástroju na vyjadrenie súhlasu sa používa dvojstupňová autentifikácia.
            
            
               2.   Pri prvej autentifikácii sa vkladajú tieto údaje:
               
                           a)
                        
                        
                           číslo žiadosti;
                        
                     
                           b)
                        
                        
                           číslo cestovného dokladu.
                        
                     
            
               3.   Ak žiadateľ neuvedie svoje číslo žiadosti, pri prvej autentifikácii sa vkladajú tieto údaje:
               
                           a)
                        
                        
                           číslo cestovného dokladu;
                        
                     
                           b)
                        
                        
                           krajina, kde bol cestovný doklad vydaný, vybraná z vopred určeného zoznamu;
                        
                     
                           c)
                        
                        
                           dátum vydania a dátum skončenia platnosti cestovného dokladu;
                        
                     
                           d)
                        
                        
                           mená oboch rodičov.
                        
                     
            
               4.   Číslo žiadosti je rovnaké ako číslo, ktoré sa poskytlo žiadateľom prostredníctvom e-mailovej služby ETIAS pri podaní ich žiadosti. Ostatné údaje uvedené v odseku 2 alebo odseku 3, ktoré žiadateľ predkladá, sa musia zhodovať s údajmi, ktoré žiadateľ uviedol vo svojom formulári žiadosti.
            
            
               5.   Pri druhej autentifikácii sa do nástroja na vyjadrenie súhlasu vkladá jedinečný kód.
            
            
               6.   Po poskytnutí informácií uvedených v odseku 2 alebo odseku 3 sa automaticky vygeneruje jedinečný kód uvedený v odseku 4, ktorý sa zašle žiadateľovi prostredníctvom e-mailovej služby uvedenej v článku 6 ods. 2 písm. f) nariadenia (EÚ) 2018/1240.
            
            
               7.   Platnosť jedinečného kódu uplynie po krátkom čase. Zaslaním nového jedinečného kódu sa zruší platnosť jedinečných kódov, ktoré boli tomu istému žiadateľovi zaslané predtým.
            
            
               8.   Jedinečný kód sa zašle na rovnakú e-mailovú adresu, aká sa uviedla v podanej žiadosti.
            
            
               9.   Jedinečný kód je použiteľný len raz.
            
         
         
            Článok 3
            Nahliadanie do údajov prostredníctvom nástroja
            
               1.   Na účely vyjadrenia alebo odvolania súhlasu s predĺžením obdobia uchovávania súboru žiadosti, nástroj informuje žiadateľa o údajoch, ktoré sa majú uchovať alebo vymazať.
            
            
               2.   Pred vyjadrením súhlasu má žiadateľ prístup k:
               
                           a)
                        
                        
                           formuláru žiadosti a predloženým osobným údajom vo verzii určenej len na čítanie;
                        
                     
                           b)
                        
                        
                           predloženým doplňujúcim dokumentom alebo informáciám vo verzii určenej len na čítanie.
                        
                     
                           c)
                        
                        
                           údajom, ktoré boli doplnené do súboru žiadosti podľa článku 39 ods. 1 písm. a) a písm. c) až d) nariadenia (EÚ) 2018/1240 po prijatí rozhodnutia o udelení cestovného povolenia, vo verzii určenej len na čítanie.
                        
                     
            
               3.   Pred vyjadrením súhlasu je žiadateľ informovaný:
               
                           a)
                        
                        
                           o tom, že v prípade vyjadrenia súhlasu sa súbor žiadosti uchová počas dodatočného obdobia troch rokov od skončenia doby platnosti cestovného povolenia;
                        
                     
                           b)
                        
                        
                           o tom, že súhlas možno kedykoľvek odvolať až do skončenia dodatočného obdobia uchovávania;
                        
                     
                           c)
                        
                        
                           o tom, že údaje sa uchovajú s cieľom uľahčiť podanie novej žiadosti;
                        
                     
                           d)
                        
                        
                           o tom, že údaje sa môžu použiť v súlade s článkom 71 písm. o) nariadenia (EÚ) 2018/1240;
                        
                     
                           e)
                        
                        
                           o postupoch na výkon práv podľa článkov 17 až 24 nariadenia (EÚ) 2018/1725; o kontaktných údajoch úradníka pre ochranu údajov Európskej agentúry pre pohraničnú a pobrežnú stráž, európskeho dozorného úradníka pre ochranu údajov a národného dozorného orgánu členského štátu prvého plánovaného pobytu, ak cestovné povolenie udelil centrálny systém ETIAS, alebo zodpovedného členského štátu, ak cestovné povolenie udelila národná jednotka ETIAS.
                        
                     
         
         
            Článok 4
            Vyjadrenie súhlasu
            
               1.   Súhlas sa vyjadrí prostredníctvom elektronicky podpísaného vyhlásenia, a to zaškrtnutím príslušného políčka v nástroji na vyjadrenie súhlasu.
            
            
               2.   Po vyjadrení súhlasu dostane žiadateľ e-mail: obsahujúci:
               
                           a)
                        
                        
                           potvrdenie o tom, že súbor žiadosti žiadateľa sa uchová počas dodatočného obdobia troch rokov od skončenia platnosti cestovného povolenia;
                        
                     
                           b)
                        
                        
                           odkaz na nástroj na vyjadrenie súhlasu;
                        
                     
                           c)
                        
                        
                           oznámenie, že údaje sa uchovávajú s cieľom uľahčiť podanie novej žiadosti a že tieto údaje môžu byť použité na účely uvedené v článku 71 písm. o) nariadenia (EÚ) 2018/1240;
                        
                     
                           d)
                        
                        
                           informáciu o tom, že súhlas možno kedykoľvek odvolať až do skončenia dodatočného obdobia uchovávania;
                        
                     
                           e)
                        
                        
                           informáciu o tom, že žiadateľovi sa odporúča, aby si ponechal svoje aktuálne číslo žiadosti s cieľom opätovne použiť uchovaný súbor žiadosti na účel predloženia novej žiadosti.
                        
                     
         
         
            Článok 5
            Odvolanie súhlasu
            
               1.   Odvolanie súhlasu s uchovávaním súboru žiadosti sa vykoná zaškrtnutím príslušného políčka v nástroji na vyjadrenie súhlasu.
            
            
               2.   V prípade odvolania súhlasu počas doby platnosti aktuálneho cestovného povolenia sa žiadateľovi zašle e-mail:, obsahujúci potvrdenie o tom, že súbor žiadosti bude po skončení doby platnosti jeho aktuálneho cestovného povolenia vymazaný.
            
            
               3.   V prípade odvolania súhlasu počas dodatočného obdobia sa žiadateľovi zašle e-mail: obsahujúci potvrdenie o tom, že súbor žiadosti bude vymazaný.
            
         
         
            Článok 6
            Komunikácia nástroja s centrálnym systémom
            
               1.   Po vyjadrení súhlasu s uchovávaním súboru žiadosti v súlade s článkom 54 nariadenia (EÚ) 2018/1240:
               
                           a)
                        
                        
                           nástroj na vyjadrenie súhlasu informuje centrálny systém ETIAS o tomto súhlase prostredníctvom zabezpečenej webovej služby uvedenej v článku 6 ods. 2 písm. l) nariadenia (EÚ) 2018/1240;
                        
                     
                           b)
                        
                        
                           centrálny systém ETIAS uchová súbor žiadosti počas obdobia troch rokov od skončenia doby platnosti aktuálneho cestovného povolenia.
                        
                     
            
               2.   Po odvolaní súhlasu s uchovávaním súboru žiadosti v súlade s článkom 54 nariadenia (EÚ) 2018/1240:
               
                           a)
                        
                        
                           nástroj na vyjadrenie súhlasu informuje centrálny systém ETIAS o tomto odvolaní;
                        
                     
                           b)
                        
                        
                           centrálny systém ETIAS automaticky vymaže súbor žiadosti po skončení doby platnosti príslušného aktuálneho cestovného povolenia alebo počas dodatočného obdobia uchovávania v trvaní troch rokov, ak sa súhlas odvolal počas tohto obdobia.
                        
                     
            
               3.   Po uplynutí obdobia uchovávania sa súbor žiadosti automaticky vymaže z centrálneho systému ETIAS, ako sa uvádza v článku 54 ods. 3 nariadenia (EÚ) 2018/1240.
            
         
         
            Článok 7
            Formát správ, normy a protokoly
            Formát správ a protokoly, ktoré sa majú implementovať, sa zahrnú do technických špecifikácií uvedených v článku 73 ods. 3 nariadenia (EÚ) 2018/1240.
         
         
            Článok 8
            Špecifické bezpečnostné hľadiská
            
               1.   Nástroj na vyjadrenie súhlasu je navrhnutý a implementovaný tak, aby zabezpečoval dôvernosť, integritu a dostupnosť spracovaných údajov a zaručoval nespochybniteľnosť transakcií. Jeho technická a organizačná realizácia spĺňa požiadavky bezpečnostného plánu ETIAS uvedeného v článku 59 ods. 3 nariadenia (EÚ) 2018/1240 a pravidiel ochrany a bezpečnosti údajov vzťahujúcich sa na verejné webové sídlo a aplikáciu pre mobilné zariadenia, ako sa uvádzajú v článku 16 ods. 10 nariadenia (EÚ) 2018/1240.
            
            
               2.   Nástroj na vyjadrenie súhlasu je navrhnutý a implementovaný tak, aby zabraňoval neoprávnenému prístupu k nemu. Na tento účel nástroj na vyjadrenie súhlasu obmedzí počet pokusov o prístup k nástroju s rovnakým číslom cestovného povolenia, rovnakým číslom žiadosti alebo rovnakým jedinečným kódom. Nástroj zahŕňa aj opatrenia na ochranu pred automatizovanými úkonmi, ktoré nevykonáva človek.
            
            
               3.   Súčasťou nástroja na vyjadrenie súhlasu je systém automatického odhlásenia po niekoľkých minútach nečinnosti.
            
            
               4.   Dodatočné podrobnosti týkajúce sa dôvernosti, integrity a dostupnosti spracúvaných údajov sú predmetom technických špecifikácií uvedených v článku 73 ods. 3 nariadenia (EÚ) 2018/1240.
            
         
         
            Článok 9
            Logy
            
               1.   Nástroj na vyjadrenie súhlasu uchováva logy o aktivitách, ktoré obsahujú:
               
                           a)
                        
                        
                           autentifikačné údaje vrátane toho, či bola autentifikácia úspešná alebo nie;
                        
                     
                           b)
                        
                        
                           dátum a čas prístupu;
                        
                     
                           c)
                        
                        
                           hodnotu zaškrtávacieho políčka pre vyjadrenie alebo odvolanie súhlasu.
                        
                     
            
               2.   Logy o aktivitách v nástroji sa skopírujú do centrálneho systému. Uchovávajú sa najviac jeden rok po uplynutí predĺženého obdobia uchovávania súboru žiadosti okrem prípadu, keď sú potrebné na už začaté postupy monitorovania. Po uplynutí tejto lehoty sa automaticky vymažú.
               Tieto logy sa môžu použiť len na účel článku 69 ods. 4 nariadenia (EÚ) 2018/1240.
            
         
         
            Článok 10
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 22. februára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 236, 19.9.2018, s. 1.
         
            (2)  Nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva, a ktorým sa mení Dohovor, ktorým sa vykonáva Schengenská dohoda, a nariadenia (ES) č. 767/2008 a (EÚ) č. 1077/2011 (Ú. v. EÚ L 327, 9.12.2017, s. 20).
         
            (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).
         
            (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).
         
            (5)  Ú. v. ES L 176, 10.7.1999, s. 36.
         
            (6)  Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).
         
            (7)  Ú. v. EÚ L 53, 27.2.2008, s. 52.
         
            (8)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).
         
            (9)  Ú. v. EÚ L 160, 18.6.2011, s. 21.
         
            (10)  Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).